laion/Wikipedia-Exotic huggingface dataset:
NordGen

NordGen (inglise Nordic Genetic Resource Centre) on Põhjamaade geenivaramu põllu- ja metsamajanduses viljeldavate liikide geneetilise mitmekesisuse säilitamiseks. NordGen asutati 1. jaanuaril 2008 Põhjamaade geenipanga, koduloomade geenipanga ja metsamajanduse seemne- ja taimenõukogu baasil. Seda rahastab Põhjamaade Ministrite Nõukogu. Geenivaramu eesmärk on Põhjamaade kultuurtaimede, koduloomade ja puude mitmekesisuse alalhoidmine. Varamu peakorter ja taimevaramu asuvad Rootsi lõunaosas Alnarpis, koduloomade ja puude varamu aga Norras Oslo lähedal Åsis Norra loodusteaduste ülikoolis (Universitetet for miljø- og biovitenskap). NordGeni seemnevarud on kantud veebipõhisesse andmebaasi SESTO, kust saab otsinguid teha nii inglise, islandi, norra, rootsi, soome kui ka taani keeles. NordGeni seemnepank sisaldab nii Põhjamaades pärismaiste liikide kui ka olulisemate põhjas kasvama kohandunud liikide säilikuid. Pank teenib uurimis- ja aretustöö huve ning on suunatud säilitamisele või hävinud populatsiooni taastamisele. Seemnematerjal on kättesaadav eelkõige teadusasutuste uurijatele, aretajatele, muuseumidele. Seemneid saab piiratud koguses pangast tellida. Enamasti koosneb näidis 250 seemnest, suurte seemnete ja haruldaste liikide puhul on kogused väiksemad. Tasu seemnete eest ei küsita. Tellija on kohustatud ise hoolitsema oma riigis kehtivate karantiinireeglite järgimise ja tarvilike fütosanitaarsete sertifikaatide eest. NordGen haldab muu hulgas Teravmägede seemnepanka, mille rahastamisel osalevad ka Norra põllumajandusministeerium ja rahvusvaheline organisatsioon Global Crop Diversity Trust. NordGeni direktor on islandlane Árni Bragason. "Vad är NordGen?". Originaali arhiivikoopia seisuga 27. juuli 2011. Vaadatud 26. märtsil 2011. Seed Material Order[alaline kõdulink] "Svalbard Globale frøhvelv". Originaali arhiivikoopia seisuga 27. juuli 2011. Vaadatud 26. märtsil 2011. "Personal". Originaali arhiivikoopia seisuga 25. juuli 2010. Vaadatud 26. märtsil 2011. Koduleht Tutvustav brošüür (pdf) Seemnete andmebaas SESTO
Kastevars

Kastevars (Deschampsia) on kõrreliste sugukonda kuuluv taimede perekond. Eestis kasvab kaks liiki: luht-kastevars ja võnk-kastevars.
Janek Meet

Janek Meet (sündinud 2. mail 1974 Viljandis) on Eesti jalgpallur (kaitsja). Ta pidas 13 kohtumist Eesti kuni 21-aastaste koondises ja oli Eesti jalgpallikoondise koosseisus väljakul 37 kohtumises. Eesti jalgpallikoondislaste loend Biograafia ESBL-is Biograafia ESBL-is
Lüliloomad

Lüliloomad (Articulata) on hüpoteetiline takson, mis ühendab lülijalgseid (Arthropoda) ja rõngusse (Annelida). Hüpoteesi aluseks on väide, et mõlemad rühmad on arenenud ühisest lülilise kehaga eellasest. Esimesena esitas selle hüpoteesi Georges Cuvier oma 1817. aastal avaldatud töös "Le Règne animal, distribué après son organization".
Dmitri Ustritski

Dmitri Ustritski (sündinud 8. mail 1975 Tallinnas) on endine Eesti jalgpallur (ründaja). Eesti koondises on ta pidanud 17 kohtumist. 2012. aasta seisuga töötab ta klubis JK Nõmme Kalju noortetreenerina. Meistriliiga Viljandi Tuleviku parim väravakütt 1999, 2001, 2004 Eesti jalgpallikoondislaste loend Biograafia ESBL-is
Nordek

Nordek (rootsi keeles Nordiskt ekonomiskt gemenskap taani ja norra keeles Nordisk økonomi ehk Nordøk) oli Euroopa Majandusühenduse eeskujul Põhjamaade täielikuks majanduskoostööks plaanitud organisatsioon, mille loomiseks tegi ettepaneku Taani peaminister Hilmar Baunsgaard 1968. aastal. Läbirääkimiste käigus lepiti kokku uue organisatsiooni loomises, mille peakorter pidi paiknema Rootsis Malmö linnas. Kokkuleppele jõuti 1970. aastal, kuid Soome ei ratifitseerinud lepingut, väites, et sidemete tõttu Nõukogude Liiduga ei saa ta sõlmida tihedaid majandussidemeid potentsiaalsete Euroopa Majandusühenduse liikmetega (Taani ja Norra). Nõukogude Liit oleks võinud pidada Soome liitumist Nordekiga võimalikuks ohuks Soome erapooletusele, mille eest Nõukogude Liit tasus kliiringkaubandusega. Ilma Soome osaluseta ei olnud mõtet Nordekit luua ning Taani ja Norra taotlesid Euroopa Majandusühenduse liikmeks saamist. Aastal 1973 liitus Taani Euroopa Majandusühendusega ning Rootsi, Norra ja Island ei saanud uut lepingut ratifitseerida. 1953–1971 Finland joins in and the first Nordic rights are formulated Nordic Council "Europe: A Nordic Common Market" Time, 16. mai 1969
Heil Dir im Siegerkranz

"Heil dir im Siegerkranz" ("Au sulle võidukroonis") oli 1795–1918 Preisimaa rahvushümn. Saksa keisririigi ajal 1871–1918 kasutati seda keisrile truualamlikkuse näitamiseks, kuid see polnud ametlik riigihümn. Algsed sõnad kirjutas Henrik Harries 1790. aastal Taani kuningale Christian VII-le, mistõttu Saksamaal tuli neid mugandada. Hümni meloodia on tuletatud Suurbritannia hümnist "God Save the Queen". Välismaiste ja Preisi regionaalsete seoste tõttu ei võitnud see iial populaarsust kogu Saksamaal, jäädes eriti ebapopulaarseks lõunas. Teine hümni funktsioonides kasutatud laul Saksa keisririigis oli "Die Wacht am Rhein". 1. Heil dir im Siegerkranz, Herrscher des Vaterlands! Heil, Kaiser, dir! ||: Fühl in des Thrones Glanz Die hohe Wonne ganz, Liebling des Volks zu sein! Heil Kaiser, dir! :|| 2. Nicht Roß, nicht Reisige Sichern die steile Höh’, Wo Fürsten steh’n: ||: Liebe des Vaterlands, Liebe des freien Manns Gründen den Herrscherthron Wie Fels im Meer. :|| 3. Heilige Flamme, glüh’, Glüh’ und erlösche nie Fürs Vaterland! ||: Wir alle stehen dann Mutig für einen Mann Kämpfen und bluten gern Für Thron und Reich! :|| 4. Handel und Wissenschaft Heben mit Mut und Kraft Ihr Haupt empor! ||: Krieger- und Heldentat Finden ihr Lorbeerblatt Treu aufgehoben dort, An deinem Thron! :|| 5. Dauernder stets zu blüh’n Weh’ unsre Flagge kühn Auf hoher See! ||: Wie so stolz und hehr Wirft über Land und Meer Weithin der deutsche Aar Flammenden Blick. :|| 6. Sei, Kaiser Wilhelm, hier Lang’ deines Volkes Zier, Der Menschheit Stolz! ||: Fühl’ in des Thrones Glanz, Die hohe Wonne ganz, Liebling des Volks zu sein! Heil, Kaiser, dir! :||
Helgi Hjörvar

Helgi Hjörvar (sündinud 9. juunil 1967 Reykjavíkis) on Islandi poliitik, sotsiaaldemokraatliku Alliansi liige. Ta on alates 2003. aastast Islandi parlamendi Alþingi liige, Reykjavíkurkjördæmi Norðuri esindaja. Aastal 2010 oli Helgi Hjörvar Põhjamaade Nõukogu president.
ANOBA

ANOBA on Põhjamaade ja Balti riikide animatsioonifestivale ühendav organisatsioon, mis asutati 2005. aastal. Organisatsiooni eesmärgiks on koostöö arendamine ja kogemuste vahetamine. Organisatsioon annab 2006. aastast välja ANOBA auhinda, mille on kolm korda võitnud Eesti animafilmitegijad. Aastal 2007 võitis ANOBA auhinna Mati Küti "Une instituut", aastal 2009 Olga ja Priit Pärna joonisfilm "Elu ilma Gabriella Ferrita". Aastal 2010 võitis ANOBA auhinna Kaspar Jancise animafilm "Krokodill". Anoba võrgustikku kuuluvad järgmised animafilmifestivalid: Animated Dreams, Eesti Animatricks animafilmide festival, Soome Cosmic zoom filmifestival, Taani Fredrikstadi animafilmide festival, Norra Tindirindis animafilmide festival, Leedu Odense filmifestival, Taani Rahvusvaheline animatsiooni foorum FIA, Rootsi Eksjö animafilmide festival, Rootsi ANOBA auhind Olga ja Priit Pärnale, Sirp, 7.10.2009 Kaspar Jancise animafilm “Krokodill” sai ANOBA 2010 auhinna, Eesti Filmi Sihtasutuse koduleht
Zaḩlah

Zaḩlah on linn Liibanonis, Bekaa kubernerkonna halduskeskus. See asub riigi idaosas Bekaa orus. 23. märtsil 2011 võeti linna tööstuspiirkonnas pantvangi seitse jalgratastel matkanud Eestist pärit turisti. mideast.com/zahle Zahlé Turism FOTOD: Selline näeb välja Bekaa org ja Zahle linn. Delfi
Eliteserien

Eliteserien on Norra jalgpalli kõrgeim liiga. Enne 1937. aastat tegutsesid Norras ainult piirkondlikud liigad ja Norra karikas. Aastal 1937 hakkasid ühte meistrit omavahel välja selgitama Lõuna-Norra kaheksa piirkondliku liiga klubid. Kuigi üleriigilisi meistrivõistlusi taheti hakata pidama juba 1930. aastate lõpus, lükkusid need plaanid Teise maailmasõja tõttu edasi. 1948. aastal loodi Hovedserien, kus mängisid piirkondlike liigade 16 parimat klubi, mis olid jagatud kahte gruppi ning kahe grupi võitjad selgitasid omavahel meistri. Alates hooajast 1961–1962 kahte gruppi enam klubisid ei jagatud ning 16 kõrgliiga klubi pidasid ühe hooaja jooksul 30 mängu (15 kodu- ja 15 võõrsilmängu). 1963. aastal loodi 1. divisjon, kus mängis kümme klubi ning alates 1972. aastast 12 klubi. Põhja-Norra klubid ei saanud pääsenud riigi kõrgliigasse kuni 1972. aastani ning veel kuni 1979. aastani oli Põhja-Norra klubidele karmimad reeglid kõrgliigasse pääsemiseks. 1990. aastal sai liiga nimeks Tippeligaen. 1995. aastast mängis liigas 14 klubi ning alates 2009. aastast mängib 16 klubi. 2017. aastast on liiga tuntud nime all Eliteserien. Alates 1938. aastast on ülekaalukalt kõige enam kordi Norra meistriks tulnud Rosenborg (26 korda). Üheksa korda on võitnud Fredrikstad ja kaheksa korda Viking. Kokku on Norra meistriks tulnud 17 klubi. Nils Arne Eggen on peatreenerina Norra meistriks tulnud koguni 15 korral (14 korda Rosenborgiga ja ühe korra Mossiga). 2023. aasta hooajal mängivad liigas järgmised 16 klubi: Seisuga 21. august 2022 Allikas Allikas Henri Anier – Viking FK (2012) Aivar Anniste – Ull/Kisa, Hønefoss (2004, 2006) Nikita Baranov – Kristiansund (2017–2018) Alo Bärengrub – Bodø/Glimt (2008–2009) Aleksandr Dmitrijev – Hønefoss (2008–2011) Matvei Igonen – Lillestrøm (2018) Enar Jääger – Aalesunds, Vålerenga (2007–2012, 2015–2019) Ragnar Klavan – Vålerenga (2004) Artur Kotenko – Sandnes Ulf, Viking (2008–2010) Marek Lemsalu – Strømsgodset, Start, Bryne (1999, 2001–2005) Joel Lindpere – Tromsø (2007–2009) Pavel Londak – Bodø/Glimt, Rosenborg (2008–2017) Karol Mets – Viking (2015–2017) Henrik Ojamaa – Sarpsborg 08 (2015) Raio Piiroja – Vålerenga, Fredrikstad (2003–2011) Sander Post – Aalesunds (2011–2013) Taijo Teniste – Sogndal Fotball (2011–2014, 2016–2017), Brann (2018–2020) Sergei Terehhov – Brann (2000–2002) Andreas Vaikla – Kristiansund (2018) Kristen Viikmäe – Vålerenga, Fredrikstad (2000, 2002–2003, 2005) Meistrid
Pühim Valitsev Sinod

Pühim Valitsev Sinod (vene keeles Святейший Правительствующий Синод) oli aastatel 1721–1917 Venemaa keisririigis tegutsenud õigeusu kiriku kõrgeim kiriklik-riiklik valitsusorgan. Pühim Valitsev Sinod (esialgne nimetus Vaimulik Kolleegium) asutati 25. jaanuari 1721. aastal keiser Peeter I poolt kinnitatud "Vaimuliku reglemendiga". Sinodi liikmed määras keiser kõrgema vaimulikkonna hulgast, selle vahetut tegevust kontrollis ja juhtis ilmalik ametnik – Sinodi ülemprokurör. Sinodi struktuuri kuulusid kantselei, kontorid Moskvas ja Tbilisis, majandusvalitsus (tegeles kiriku vara majandamise ja majandustegevuse kontrollimisega) ja vaimulik õppevalitsus (tegeles vaimulike õppeasutuste õppe- ja majandustegevuse juhtimisega). Sinodi kompetentsi kuulusid järgmised küsimused: õigeusu kiriku dogmaatika kiriku organisatsiooni juhtimine (piiskopkondade ja koguduste asutamine) kirikute ehitamine tähtsamate vaimulike kohtade täitmine vaimulike õppeasutuste õppe-metoodiline ja majanduslik juhtimine vaimuliku võimu kompetentsi kuuluvad kohtuasjad (ebaseaduslikud abielud jne) Venemaa õigeusu kirik oli jagatud piiskopkondadeks, mille piirid määras kindlaks Pühim Valitsev Sinod. Piiskopkond oli vaimulik haldusringkond, mille piires teostas kõrgemat vaimulikku võimu piiskop. Piiskopi valis välja Pühim Valitsev Sinod, ametisse kinnitati ta keisri ukaasiga. Piiskopile olid allutatud kõik piiskopkonna kogudused, vaimulikud õppeasutused, kloostrid ja vennaskonnad. Vene Õigeusu Kirik Venemaa Evangeeliumi Luteriusu Kiriku Peakonsistoorium
ANOBA auhind

ANOBA auhind (inglise Award of Nordic and Baltic Animation Festivals) on Põhjamaade ja Balti riikide animatsioonifestivale ühendava organisatsiooni ANOBA väljaantav auhind. Auhinda annavad ühiselt välja kaheksa animafilmide festivali: Animated Dreams (Eesti), Animatricks animafilmide festival (Soome), Cosmic zoom filmifestival (Taani), Fredrikstadi animafilmide festival (Norra),Tindirindis animafilmide festival (Leedu), Odense filmifestival (Taani), Rahvusvaheline animatsiooni foorum FIA (Rootsi) ja Eksjö animafilmide festival (Rootsi). Esimest korda anti auhind välja 2006. aastal. "Animated Dreams kodulehel". Originaali arhiivikoopia seisuga 4. märts 2016. Vaadatud 26. märtsil 2011.
Soome euromündid

Soome euromündid on euromündid, mis hakkasid kehtima Soomes ja kogu euroalal 2002. aastast. Esimesed euromündid vermiti ettevalmistuseks juba aastal 1999. Euromüntidel on kolm erinevat disaini. 1- kuni 50-sendiste euromüntide disaini autor on Heikki Häiväoja, 1-eurose autor on Pertti Mäkinen ja 2-eurose autor on Raimo Heino. Esimese seeria (1999–2006) müntidel on rahvuslikul küljel ka "M", mis tähistab Soome Rahapaja tegevdirektorit Raimo Makkoneni. Teine seeria (2007–) on natuke uuendatud kujundusega. Näiteks on nendel ka riigi tähis (FI). Üheeurosel mündil on kujutatud lendavad luiged Soome maastikul. Laululuik on Soome rahvuslind. Kaheeurosel mündil on kujutatud murakad ja murakaõied. Mündi servale on kirjutatud "SUOMI FINLAND" ('Soome' soome ja rootsi keeles, mis on Soome kaks riigikeelt), millele järgnevad 3 lõvipead: Soome euromündid
Scandinavian Films

Scandinavian Films on 1978. aastal loodud Soome, Rootsi, Norra, Taani ja Islandi filmiinstitutsioone koondav ühendus. Ühendusse kuuluvad Soome Filmi Sihtasutus, Rootsi, Taani ja Norra filmiinstituudid ning Islandi Filmifond. Scandinavian Filmsi juhatuse esimees on Jan Erik Holst. Aastal 2001 sõlmisid Scandinavian Films ja Baltic Films koostöölepingu, mis aitab kaasa filmide ühistootmisele, levitamisele, filmitehnoloogia arendamisele ja filminädalate korraldamisele. Balti- ja Põhjamaad teevad filmi alal koostööd[alaline kõdulink], Publik.ee, 15.02.2001 Scandinavian Filmsi koduleht
Oulu lennujaam

Oulu lennujaam (IATA: OUL, ICAO: EFOU); (soome Oulun lentoasema) on Soome suuruselt teine lennujaam. See asub Oulust 10,6 kilomeetri kaugusel edelas. Aastal 2012 läbis Oulu lennujaama ligi 1,1 miljonit reisijat, mis jäi riigis alla ainult Helsingi Vantaa lennujaamale. AirBaltic teatas 23. septembril 2010 investeeringust Oulu lennujaama, sõlmpunkt plaaniti avada 2012/13 aastavahetuseks, kuid kogu projekt tühistati airBalticu majandusraskuste tõttu. AirBaltic lendas Oulust Tallinna 2010. aastal. ais.fi vaadatud 26.03.11 http://airlineroute.net/2015/09/09/ay-oul-jun16/ finavia.fi vaadatud 26.03.11
Ladina kvartal (täpsustus)

Ladina kvartal asub mitmes linnas. Ladina kvartal on linnaosa Pariisis. Ladina kvartal on linnaosa Montréalis. Ladina kvartal on kvartal Tallinna vanalinnas. Ladina kvartal on piirkond Kopenhaagenis. Ladina kvartal on piirkond Århusi vanalinnas. Latin Quarter
Aleksandr Barõkin

Aleksandr Aleksandrovitš Barõkin (vene keeles Александр Александрович Барыкин; 18. veebruar 1952 – 26. märts 2011) oli vene rokkmuusik: laulja, helilooja ja kitarrist. Ta sai tuntuks ansambli Karnaval (Карнавал) solistina ja laulude autorina. Barõkini kuulsaimad laulud olid "Чудо-остров", "Букет", "Аэропорт", "Спасательный круг", "За той рекой", "Программа телепередач на завтра".
Värvid

Värvid on akadeemilise organisatsiooni välismärkidel kasutatav värvikombinatsioon, mida organisatsiooni liige kasutab püsiva tunnusena. Avalikult kantavad värvid on teklil ja värvilindil. Erandlikult kantakse Soome üliõpilasorganisatsioonides värve üldmütsi voodrina. Vanimad teated üliõpilasorganisatsiooni kasutatud värvide kohta pärinevad 1660. aastatest Rostocki Ülikoolist. Eesti lipp ja selle värvikombinatsioon (rahvusvärvid) on ajalooliselt kujunenud Eesti Üliõpilaste Seltsi värvilipust. Värvide kasutamisega seotud tavad erinevad organisatsiooniti, kuid tavaliselt lubatakse organisatsiooni värve puudutada vaid sama ja teiste organisatsioonide värvikandjatel. Enamasti laieneb keeld ka kõikidele esemetele, millel on värvid, välja arvatud mööbel. rahvusvärvid liturgilised värvid
A lyga

A lyga on Leedu jalgpalli kõrgeim liiga. Liiga suurus on varieerunud aegade jooksul kuuest klubist 12-ni. Alates 2021. aastast mängib liigas kümme klubi. Alates 1991. aastast on Leedu meistriks tulnud kaheksa klubi, kuid vaid kolm neist tegutsevad siiani: Vilniuse FK Žalgiris (kümme liigavõitu), FK Sūduva (kolm) ja Panevėžys (üks). 2024. aasta hooajal mängivad liigas järgmised klubid: Banga Dainava Džiugas Hegelmann Kauno Žalgiris Panevėžys Sūduva Šiauliai TransINVEST (Transinvest) Žalgiris Artjom Dmitrijev – Vėtra (2009), Kruoja (2011) Vitali Gussev – Kaunas (2005), Atlantas (2005) Sergei Mošnikov – Palanga (2019) Taavi Rähn – Ekranas (2007–2009) Koduleht lietuvosfutbolas.lt
Üldmüts

Üldmüts on valge põhja ja musta servaga tekkel, mida võivad kanda kõik üliõpilased. Apollo templi märgi järgi on seda nimetatud ka apolloks. Üldmüts on eriti laialt levinud Soomes, kus akadeemilise organisatsiooni värvid on tekli sisse õmmeldud voodrina. Rootsi ajalehes Stockholms Tidningen kirjutati 1932. aastal: "Tartu ülikoolis käib siiski veel üsna vähe eestlasi, välismärgiks valge müts. Domineerivad kõikja värvimütsi kandjad korporandid, kes on sakslased. Eestlaste protsent ülikoolis on alles väike." Nädalalõpp Stokholmis. Uudisleht, 30. juuli 1932, nr 88, lk 9
Nõmme Kalju FC U21

Nõmme Kalju FC U21 on Eesti jalgpalliklubi Nõmme Kalju FC duubelmeeskond. Esiliiga B Võitjad: 2017 II liiga 2. koht: 2011 3. koht: 2010, 2012 III liiga 2. koht: 2006 IV liiga 2. koht: 2004 3. koht: 2003 Eesti jalgpalliklubide loend Nõmme Kalju FC U21 EJL-i kodulehel
Lasnamäe FC Ajax II

Lasnamäe FC Ajax II oli Eesti jalgpalliklubi Lasnamäe FC Ajax duubelmeeskond, mis mängis viimati III liigas. Lasnamäe FC Ajax FC Ajax Veteranid Võistkond jalgpall.ee
JK Sillamäe Kalev U21

JK Sillamäe Kalev U21 on Eesti jalgpalliklubi JK Sillamäe Kalev duubelmeeskond. Esiliiga B 3. koht (2): 2013, 2015 II liiga ida/põhi 3. koht (1): 2011 III liiga ida Võitjad (1): 2010 IV liiga ida Võitjad (1): 2009 Eesti jalgpalliklubide loend JK Sillamäe kalev U21 andmebaasis jalgpall.ee
JK Tallinna Kalev U21

JK Tallinna Kalev U21 on Eesti jalgpalliklubi JK Tallinna Kalev duubelmeeskond, mis 2024. aastal mängib Esiliigas. Esiliiga B 2. koht (2): 2017, 2023 3. koht (2): 2020, 2022 II liiga Võitjad (1): 2014 3. koht (1): 2006 III liiga Võitjad (1): 2006 IV liiga Võitjad (1): 2004 Eesti jalgpalliklubide loend JK Tallinna Kalev U21 EJL-i kodulehel
Tallinna JK Legion U21

Tallinna JK Legion II on Eesti jalgpalliklubi Tallinna JK Legion duubelmeeskond, mis mängib II liigas. Võistkond jalgpall.ee
Wismari staadion

Wismari staadion on jalgpallistaadion Tallinnas Kesklinna linnaosas Wismari tänaval. Staadionil peab oma Esiliiga mänge jalgpalliklubi TJK Legion. Jalgpalliväljak on kunstmurukattega ja mõõtmetega 100 × 63 m. 2014. aasta sügisel pandi väljakule uus kunstmurukate ja uued jalgpalliväravad. 1916. aastal rentis Tallinna VS Sport endale Saksa vaestekooli karjamaa ning rajas sinna kergejõustiklastele jooksuraja ja hüppepaikadega väljaku ning paviljoni-garderoobi. Talvel paiknes seal üldkasutatav liuväli ja puust kelgumägi. Mõne aasta pärast aga kelgumägi lammutati ning vabaks jäänud maale rajati normaalmõõtmetes jalgpalliväljak, kus suviti mängiti jalgpalli, talvel jääpalli ja -hokit. 1932. aastal ehitas Eestimaa Spordiselts ümber Vaestekooli tänaval asunud endise VS Spordi väljaku, mida tunti nimega Tallinna Velodroom ja mis lammutati 1935. aastal. TJK jalgpalliväli Wismari jalgpallistaadion Eesti spordiregister (vaadatud 2. juulil 2015) "Wismari staadion sai uue katte" Postimees, 5. november 2014 Koik, Lembit, toim (1970). Jalgpall. Tallinn: Eesti Raamat. Lk 421. Eesti Spordileht, 30. mai 1932
Kohtla-Järve JK Alko

Kohtla-Järve JK Alko oli Eesti jalgpalliklubi. Klubi kodustaadion oli Kohtla-Järve linnastaadion. 2012. aastal ühines ta klubiga Kohtla-Järve FC Lootus ning moodustati Kohtla-Järve JK Järve. Kohtla-Järve JK Alko EJL-i kodulehel
Põhjamaade näitekirjandusauhind

Põhjamaade näitekirjandusauhind ehk Põhjamaade dramaturgiaauhind (norra keeles Nordisk dramatikerpris, taani keeles Nordisk dramatikerpris, soome keeles Pohjoismainen näytelmäkirjailijapalkinto) on auhind, mida annab iga kahe aasta tagant välja Rahvusvahelise Teatriinstituudi Põhjamaade keskus. Auhinda antakse välja 1992. aastast. Võidusumma oli 1998. aastal 40 000 Taani krooni, 2002. aastal 50 000 Taani krooni (umbes 6843 eurot) ja 2010. aastal 5000 eurot. Ülev Aaloe, Soome: 70 oma näidendit, Postimees, 4. september 1998 Ülev Aaloe, Põhjamaade teatrikohtumine Fääri saartel, Sirp, 6. september 2002
Jan Erik Holst

Jan Erik Holst (sündinud 10. aprillil 1949) on norra filmindustegelane ja produtsent. Jan Erik Holst õppis Stockholmi Ülikoolis filmiteooriat ja -ajalugu ning Stockholmi draamakoolis produtseerimist. Ta on filmifestivali PÖFF üks asutajatest. Aastatel 1988–2014 oli Jan Erik Holst Norra Filmiinstituudi juhataja ja 1992. aastast ühenduse Scandinavian Films juhatuse esimees. 2022 Maarjamaa Risti IV klassi teenetemärk Eesti-Norra kultuurisuhete edendamise eest BAACi koduleht PÖFFi koduleht Eesti-Norra kultuurisuhete edendaja sai Kariselt teenetemärgi, Postimees, 25.11.2022 Tiit Tuumalu. "Eesti filmi valulaps on stsenaristika, nendib norrakas ", Postimees.ee, 11.12.2006 Tristan Priimägi. "Meie mees Norras", Sirp, 12.12.2014
Sven Holm

Sven Holm (13. aprill 1940 Kopenhaagen – 11. mai 2019) oli taani kirjanik. Taani kirjanduses debüteeris ta 1961. aastal novellikoguga "Den store fjende". 1994. aastal pälvis ta Põhjamaade näitekirjandusauhinna näidendi "Schumanns nat" (eesti keeles "Schumanni öö", tõlkinud Arvo Alas) eest. 2001. aastal sai ta Taani Akadeemia liikmeks. Foto
Windows Mobility Center

Windows Mobility Center (WMC) on Microsoft Windowsi komponent, mis koondab kõik mobiilse seadme tähtsamad funktsioonid ühte kohta. Esmakordselt võeti see kasutusele Windows Vistas. Vaikimisi on WMC sisse lülitatud vaid süle- ja tahvelarvutitel, kuid seda saab võimaldada ka lauaarvutil. Kasutajaliideses kuvab arvuti seaded ruudukujuliste plaatidena. Millised plaadid täpselt kuvatakse, sõltub konkreetse süsteemi riistvarast ja draiveritest. Tootjad nagu Dell, HP ja Lenova on tihti lisanud ka omapoolseid plaate. Igal plaadikesel on vähemalt üks reguleerimisfunktsiooniga nupp, ruuduke, rippmenüü või liugur. Plaadikesel oleva ikooni klõpsamisel avatakse aken, kust saab soovitud sätteid reguleerida. Liugurit liigutades saab reguleerida ekraani heledust. Ikoonile vajutades saab kohandada oma uinumise ja ekraani sätteid oma soovidele vastavateks. Liuguriga saab muuta oma kõlarite helitugevust või ruudukesega kõik helid vaigistada. Ikoonile klikkides saab juurdepääsu oma heli seadete muutmiseks. Saab infot, kui palju aku energiast on alles, ja rippmenüüst valida endale sobiva energiaplaani. Ikoonile vajutades avaneb aken energia kasutuse valikutega (loo või muuda vaikimisi energiaplaane). Näeb oma traadita võrguühenduse staatust ja võimalus sisse/välja lülitada oma wifi võrgukaart. Ikoon avab vaate kõikide leitud võrkudega. Kui nupp peaks olema kasutamatu/mitteklõpsatav, siis tuleks kontrollida, kas füüsiline lüliti on sisse lülitatud. Annab võimaluse ühendada lisakuvar või muuta selle sätteid. Ikooniga avatud vaates saab muuta oma kuvari resolutsiooni, asetust (püstine või rõhtne) või tuvastada ja identifitseerida teisi ühendatud ekraane. Selle kaudu saab jälgida toimuvaid sünkroonimisseansse, alustada uusi või muuta sünkroonimisseadeid. Võimaldab kuvada ettekandeid oma arvutist läbi projektori. Sülearvuti ei uinu ja süsteemi teavitused lülitatakse välja. Windows 7 Home Premiumil see valik puudub. Saab muuta tahvelarvuti ekraani asendit – püstiseks või rõhtsaks. Eestikeelne tutvustus